laion/Wikipedia-Exotic huggingface dataset:
იაფრანი

იაფრანი (არაბ. يفرن‎) — ქალაქი ჩრდილო-დასავლეთ ლიბიაში, ნაფუსის მთების დასავლეთით, ელ-ჯაბალ-ელ-ღარბის რაიონში. ისტორიულად იაფრანი საკმაოდ მნიშვნელოვანი ქალაქია. ოსმალეთის იმპერიის დროს იგი ჯაბალის რაიონის დედაქალაქი იყო. მნიშვნელოვანი როლი შეასრულა 1911 წელს ლიბიაში იტალიელთა შემოჭრის წინააღმდეგობაში. 2007 წლამდე იყო იაფრანის რაიონის ადმინისტრაციული ცენტრი. 2011 წლის ლიბიის სამოქალაქო ომის დროს, იაფრანში სამთავრობო ძალებსა და და ამბოხებულებს შორის ბრძოლები მიმდინარეობდა. 2011 წლის 6 აპრილს ამბოხებულებმა ქალაქი აიღეს. აპრილის ბოლოს სამთავრობო ძალებმა ქალაქს წყალმომარაგება და საკვებით უზრუნველყოფის გზები გადაუკეტეს. ამის შემდეგ, არმიამ ქალაქი დაიბრუნა და მას არტილერიისა და სნაიპერთა პლატფორმად იყენებდა. 2 ივნისს იაფრანი კვლავ ამბოხებულებმა აიღეს.. ლიბიის ქალაქების სია "Yafran, Libya", Falling Rain Genomics, Inc. "Yafran Map — Satellite Images of Yafran", Maplandia ↑ April 6th Updates | Libya February 17th. დაარქივებულია ორიგინალიდან — 2011-05-24. ციტირების თარიღი: 2012-11-04. ↑ People of Yafran, besieged by pro-Gaddafi forces, facing starvation | Libya TV. დაარქივებულია ორიგინალიდან — 2011-05-07. ციტირების თარიღი: 2012-11-04. ↑ Major Front Forms in Libya’s Mountains — WSJ.com ↑ Rebels in western Libya seize mountain towns in push toward Tripoli " Shabab Libya. დაარქივებულია ორიგინალიდან — 2011-06-07. ციტირების თარიღი: 2012-11-04.
ელ-ქუბა

ელ-ქუბა (არაბ. القبة‎) — ქალაქი აღმოსავლეთ ლიბიაში. ერთ დროს იყო ელ-ქუბის რაიონის ადმინისტრაციული ცენტრი. ელ-ქუბა უმსხვილესი დასახლებული პუნქტია ქალაქ დარნასა და ელ-ბაიდას შორის. ლიბიის ქალაქების სია ↑ 1.0 1.1 Amraja M. el Khajkhaj, "Noumou al Mudon as Sagheera fi Libia", Dar as Saqia, Benghazi-2008, p. 119.
ბანი-ვალიდი

ბანი-ვალიდი (არაბ. بني وليد‎) — ქალაქი ჩრდილო-დასავლეთ ლიბიაში, მისრათის რაიონში. მდებარეობს მერდუმის უადის ორივე მხარეს, გარს არტყავს ლიბიის უდანბო. 2007 წლამდე იყო ბანი-ვალიდის რაიონის ადმინისტრაციული ცენტრი. ქალაქში ფუნქცინირებს აეროპორტი. ასევე მდებარეობს მისრათის უნივერსიტეტის ერთ-ერთი კორპუსი. ბანი-ვალიდი მშობლიურია ვარფალას ტომისათვის. ლიბიის სამოქალაქო ომის დროს, მას შემდეგ, რაც კადაფის მოწინააღმდეგე ძალებმა აგვისტოში ტრიპოლი აიღეს, სექტემბერში კი საბჰა, სურთთან ერთად ბანი-ვალიდი უკანასკნელი საყრდენი იყო კადაფის გადაგდებული რეჟიმისადმი ლოიალური ძალებისთვის. სექტემბრის ბოლოსა და ოქტომბრის დასაწყისში, ქალაქის მიდამოებში მიმდინარეობდა შეტაკებები კადაფის მომხრეებსა და ამბოხებულებს შორის. ბანი-ვალიდი ამ უკანასკნელებმა საბოლოოდ 17 ოქტომბერს აიღეს. ლიბიის ქალაქების სია Beni Walid Museum დაარქივებული 2013-07-19 საიტზე Wayback Machine. "المعهد العالي للالكترونات . بني وليد (Bani Walid)" Wikimapia ↑ University Profile[მკვდარი ბმული], Misrata University website, accessed 13 February 2011 ↑ RMJM Chosen to Work on Two University Campuses in Libya დაარქივებული 2011-07-17 საიტზე Wayback Machine. , The Tripoli Post, 7 September 2008 ↑ Stephen, Chris; Raufund, Abdul; Smith, David (10 September 2011). „Gaddafi's diehard secret police dig in as Nato jets blast desert stronghold“. The Guardian. Tripoli. ციტირების თარიღი: 23 January 2012. ↑ Stephen, Christopher; Derhally, Massoud A. (10 September 2011). „Libyan Fighters Suspend Qaddafi Attacks“. Bloomberg. ↑ Malone, Barry (17 October 2011). „WRAPUP 4-NTC forces celebrate capture of Gaddafi bastion Bani Walid“. Reuters Africa. Bani Walid. Reuters. დაარქივებულია ორიგინალიდან — 7 ნოემბერი 2014. ციტირების თარიღი: 23 January 2012.
ჯალუს ოაზისი

ჯალუს ოაზისი (არაბ. جالو) — ოაზისი აღმოსავლეთ ლიბიაში, კირენაიკის ტერიტორიაზე. მდებარეობს ლიბიის უდაბნოს ჩრდილოეთ ნაწილში. სიგრძე 19 კმ, სიგანე 11 კმ. 1983-1988 წლებში იყო ჯალუს რაიონის მთავარი პუნქტი. 2007 წლიდან შედის ელ-ვახატის რაიონის შემადგენლობაში. დასახლებულია ბერბერებით. წყაროები მეტად მარილიანია. მეორე მსოფლიო ომის (1939-1945) დროს იყო სტრატეგიული ადგილი. ადგილობრივი მოსახლეობა საუბრობს აუჯილურ ენაზე. სიახლოვეს გაშენებულია რამდენიმე დასახლებული პუნქტი, რომელთაგან უდიდესია ჯალუ. ↑ Reclus, Elisee (1888) Africa: History, Geography, and People: Volume II North-West Africa Appleton, New York, page 25 ↑ Molinari, Andrea (2006) Desert Raiders: Axis and Allied Special Forces 1940-43 Osprey, Oxford, England, page 74 დაარქივებული 2012-11-14 საიტზე Wayback Machine. , ISBN 978-1-84603-006-2
თეოდორიუს II

თეოდორიუს II (კოპტ. Ⲡⲁⲡⲁ Ⲁⲃⲃⲁ Ⲑⲉόⲇⲱⲣⲟⲥ, არაბ. البابا تواضروس الثاني); დ. 4 ნოემბერი, 1952, ელ-მანსურა, ეგვიპტე) — კოპტური მართლმადიდებელი ეკლესიის 118-ე პაპი და პატრიარქი. პაპად აირჩიეს საკუთარ დაბადების დღეზე 2012 წლის 4 ნოემბერს. განათლება მიიღო დიდ ბრიტანეთში. პაპად არჩევამდე იყო ეპისკოპოსი და კოპტური ეკლესიის წმინდა სინოდის წევრი. ინტრონიზაციის ცერემონია გაიმართა 2012 წლის 18 ნოემბერს. კოპტური მართლმადიდებელი ეკლესია კოპტური მართლმადიდებელი ეკლესიის პატრიარქები კოპტმა ქრისტიანებმა ახალი პაპი აირჩიეს
მარზუკი

მარზუკი (არაბ. مرزق‎) — ქალაქი-ოაზისი სამხრეთ-დასავლეთ ლიბიაში, ფეცანის რეგიონში, მარზუკის რაიონის ადმინისტრაციული ცენტრი. მდებარეობს მარზუკის უდაბნოს ჩრდილოეთ კიდეზე, რომელიც თავის მხრივ საჰარის უდაბნოს მიეკუთვნება. მარზუკი ოაზისის გარშემო განვითარდა, რომელიც გაჩერება იყო საჰარაში ჩრდილოეთი-სამხრეთისკენ გამავალ სავაჭრო გზებზე. 1310 წელს ის მნიშვნელოვანი ციხესიმაგრე იყო (ამჟამად ნანგრევებია), ოსმალეთის იმპერიის დროს კი ფეცანის დედაქალაქი, რომელიც ექვსასი წლის მანძილზე ყვაოდა. ქალაქის ციხესიმაგრეს ხშირად „საჰარის პარიზსაც“ უწოდებდნენ. 1578 წელს ის ოსმალებმა აიღეს. მიუხედავად იმისა, რომ ოსმალები აქ ხშირად აყენებდნენ გარნიზონს, კონტროლს მაინც ფეცანის სულთანი ინარჩუნებდა. XIX საუკუნის ადრეულ წლებში, მარზუკი ერთგვარი გამსვლელი წერტილი იყო, საიდანაც ბრიტანული ექსპედიციები ჩადის ტბასა და ლეგენდარულ ტომბუქტუს ეძებდნენ. 1912 წელს ფეცანი და დანარჩენი ლიბიის ტერიტორიები ომში ოსმალებმა იტალიელებს დაუთმეს, რომლებმაც კოლონია იტალიის ლიბია შექმენს. იტალელებმა მარზუკის აღება 1914 წლამდე ვერ შესძლეს. XIX საუკუნის ბოლოსა და XX საუკუნის დასაწყისში, თანამედროვე სატრანსპორტო საშუალებების გამოჩენასთან ერთად ქალაქი დასუსტდა. 1960 წელს მისი მოსახლეობა მხოლოდ 7 000 ადამიანს ითვლიდა. ლიბიის ქალაქების სია ↑ 1.0 1.1 Robinson, Harry (1960) "Murzuq" The Mediterranean Lands University Tutorial Press, London, p. 414 OCLC 10499572 ↑ ტერმინი „საჰარის პარიზი“ უფრო ხშირად გამოიყენება მარაკეშთან მიმართებაში. ↑ Abun-Nasr, Jamil M. (1987) A History of the Maghrib in the Islamic Period Cambridge University Press, Cambridge, UK, p. 315, ISBN 0-521-33767-4 ↑ Hornemann, Friedrich (1802) The journal of Frederick Horneman's travels from Cairo to Mourzouk: the capital of the kingdom of Fezzan in Africa in the years 1797-8 Darf, London, OCLC 81364609; republished under various titles including Missions to the Niger
შახატი

შახატი (არაბ. شحات‎) — ქალაქი ჩრდილო-აღმოსავლეთ ლიბიაში, ელ-ჯებალ-ელ-ახდარის რაიონში. გაშენებულია ქალაქ ელ-ბაიდიდან 24 კმ-ით აღმოსავლეთით. ანტიკურ ხანაში, იგივე ადგილას მდებარეობდა ძველბერძნული კოლონია კირენა. შახატი ქალაქ დარნასთან დაკავშირებულია ორი გზით, ერთი მათგანი ლიბიის სანაპირო გზატკეცილის ნაწილია და ელ-ქუბის გადაკვეთით გაივლის, მეორე კი სუსასა და რას-ელ-ჰელალს. ლიბიის სამოქალაქო ომის დროს, შახატი ერთ-ერთი პირველი ქალაქი იყო, რომელიც ამბოხებულთა ხელში აღმოჩნდა. ლიბიის ქალაქების სია Satellite map at Maplandia.com Search for Shahhat in the MSN Encarta atlas დაარქივებული 2008-04-21 საიტზე Wayback Machine. ↑ Maplandia world gazetteer ↑ დაარქივებული ასლი. დაარქივებულია ორიგინალიდან — 2012-01-17. ციტირების თარიღი: 2012-11-04.
ჰომეომორფიზმი

ჰომეომორფიზმი ტოპოლოგიაში, არის ბიექციური, უწყვეტი ასახვა ტოპოლოგიურ სივრცეებს შორის, რომლის შებრუნებული ასახვაც უწყვეტია. ტოპოლოგიურ სივრცეებს ეწოდება ჰომეომორფული, თუ მათ შორის არსებობს ჰომეომორფიზმი. ე.ი. X და Y ტოპოლოგიურ სივრცეებს შორის f ასახვას ეწოდება ჰომეომორფიზმი თუ: f არის ბიექცია, f არის უწყვეტი, შებრუნებული ასახვა f −1 არის უწყვეტი. ტოპოლოგიური სივრცეების კატეგორიაში ჰომეომორფიზმები არიან იზომორფიზმები. ძალზედ არაზუსტად, ტოპოლოგიური სივრცე არის "გეომეტრიული ობიექტი", ხოლო ჰომეომორფიზმი არის ამ გეომეტრიული ობიექტის უწყვეტი გაწელვა, შეკუმშვა და ა.შ. ახალი გეომეტრიული ფიგურის მისაღებად. მაგალითად, წრეწირი ჰომეომორფულია მართკუთხედის. ქართული საბჭოთა ენციკლოპედია, ტ. 11, თბ., 1987. — გვ. 682.
კომედია დელ არტე

კომედია დელ არტე, ნიღბების კომედია (იტალ. commedia dell'arte) — იმპროვიზაციაზე დამყარებული თეატრი, რომელშიც პროფესიონალი მსახიობები მონაწილეობენ. ამ ტიპის თეატრი პირველად იტალიაში, 1545 წელს გაჩნდა. მსახიობები ნიღბებს ატარებდნენ და წინასწარ განსაზღვრული სცენარის ჩარჩოში ტექსტების იმპროვიზაციას ახდენდნენ. კომიკურს ეფექტს ძირითადად ჟესტიკულაცია ქმნიდა. ზოგიერთი პერსონაჟის არსებობა აუცილებელი იყო. მასხარები: არლეკინი (მხიარული და კეთილი პერსონაჟი), სკარამუში (არლეკინის საპირისპირო ), ბრიგელა (მიკიტანი). მოხუცები: პანტალონე (ახალგაზრდა გოგოზე შეყვარებული ბებერი), ექიმი... ჯარისკაცები (ტრაბახა და ზოგჯერ მშიშარა): კაპიტანი, მატამორი, სპავენტო.... შეყვარებულები (გულუბრყვილო, მაგრამ მოხერხებული პერსონაჟები): იზაბელა, კოლომბინა... კომედია დელ არტეს ზოგიერთი პერსონაჟი იმდენად ცნობილი და პოპულარული გახდა რომ სხვა ტიპის თეატრებშიც გადავიდა. პოლიშინელი ინგლისურ პანჩს დაედო საფუძვლად, კაპიტანი იაპონური ტენგუს სახით შემორჩა, პედროლინოსგან ფრანგული პიერო წარმოიშვა. თეატრალურ დასებს, განსაკუთრებით მათ, ვინც პროვინციაში მოღვაწეობდა, არ ჰქონდათ ფიქსირებული ადგილი და მოგზაურობისას თან დაჰქონდათ ფიცარნაგი სცენები. წინასწარ შემუშავებული სასცენარო მოდელები საშუალებას აძლევდათ სულ რამდენიმე საათში სცენაზე წარმოედგინათ ადგილობრივი სიტუაციები. კომედიები დაფუძნებული იყო ადვილად ამოსაცნობ, სტერეოტიპულ, ემფატური ჟესტიკულაციის მქონე პერსონაჟებზე, იმპროვიზიტებულ დიალოგებზე, მუსიკალურ ინტერლუდიებსა და მასხარაობაზე, რათა მიეზიდათ და დაეკმაყოფილებინათ სხვადასხვა სოციალურ და კულტურულ პირობებში მყოფი ფართო პუბლიკა. შეყვარებული წყვილისა და მსახურების გარდა ყველა მსახიობი ატარებდა ნიღაბს. თითოეული დასში დაახლოებით ათი-ოცი მსახიობი შედიოდა, ამას ემატებოდა დასის ხელმძღვანელი, რომელიც როლებს ანაწილებდა, ზოგჯერ მუსიკოსები, ჟონგლიორები, აკრობატები და პოეტები. კომედია დელ არტეს პოპულარობა იტალიაში, ისევე როგორც მის ფარგლებს გარეთ, განსაცვიფრებელი იყო. XVII საუკუნეში ესპანეთისა და საფრანგეთის ხელისუფლება თეატრის ამ ფორმის რეგლამენტირებასა და ცენზურასაც კი შეეცადა. XVIII საუკუნეში იტალიაში კარლო გოლდონი კიდევ უფრო პოპულარულს ხდის კომედია დელ არტეს. გოლდონი თავისი მსახიობებიდან წერილობითი ტექსტის მიყოლასა და მარტივ მასხარაობაზე უარის თქმას მოითხოვს, თანდათან უკუაგდებს ნიღბებს და პერსონაჟებს უფრო მეტად დამახასიათებელ ინდივიდუალობას სძენს. მან კომედია დელ არტე სახასიათო კომედიად აქცია. გოლდონისგან განსხვავებით კარლო გოცი ცდიობს შეინარჩუნოს კომედია დელ არტეს სატირული და პათეტიკური მხარე და გადმოიტანოს იგი თანამედროვე ჩვევებსა და პერსონაჟებზე. XIX საუკუნეში ამ ტიპის თეატრი თითქმის დავიწყებას ეძლევა, თუმცა საფრანგეთში პიეროსა და კოლომბინას პერსონაჟები პანტომიმაში იმკვიდრებენ ადგილს. კომედია დელ არტე - ისტორია, პერსონაჟები, ავტორები
გეოგრაფი

გეოგრაფი — გეოგრაფიის სპეციალისტი. სხვაგვარად, მეცნიერი, რომელიც დაკავებულია საერთოდ, გეოგრაფიული სივრცის, დედამიწის ბუნებრივი გარემოს და საზოგადოების ტერიტორიული ორგანიზაციის შესწავლით. გეოგრაფია, როგორც უძველესი და დიფერენცირებული მეცნიერება იყოფა 2 დიდ ნაწილად: ფიზიკურ და საზოგადოებრივ გეოგრაფიად. ფიზიკური გეოგრაფია, გეოგრაფიულ მეცნიერებათა სისტემაა, ამ სფეროს სპეცილისტის (გეოგრაფის) ამოცანაა დედამიწის გეოგრაფიული გარსის, მასში მიმდინარე მთელი რიგი საკითხების შესწავლა და ა.შ. საზოგადოებრივი გეოგრაფიის სპეციალისტები დაკავებული არიან საზოგადოების ტერიტორიული ორგანიზაციის შესწავლით, მისი კანონებისა და კანონზომიერებების გარკვევით. ამასთანავე ფიზიკური და საზოგადოებრივი გეოგრაფია ერთმანეთთან დაკავშირებული დარგებია. ისტორიული თვალსაზრისით, გეოგრაფად ცნობილი იყვნენ ადამიანები, რომლებიც მუშაობდნენ რუკების შექმნაზე. გეოგრაფები შეისწავლიან არა მხოლოდ ბუნებრივი გარემოს ელემენტებსა და საზოგადოების ორგანიზაციას, არამედ, ამ ორი დარგის ურთიერთკავშირსაც; მაგალითად, ბუნებრივ გარემოზე ადამიანის ზემოქმედების პრობლემები, და პირიქით. გეოინფორმაციული სისტემის სპეციალისტები ხშირად მუშაობენ, ადგილობრივ, სახელმწიფო და ფედერალურ სახელმწიფო დაწესებულებებში და აგრეთვე კერძო სექტორებსა და საინჟინრო ფირმებში. არსებობს ნიდერლანდელი ფერმწერის იან ვერმეერის ცნობილი ნამუშევარი სახელწოდებით „გეოგრაფი“. გამოიყოფა გეოგრაფიული კვლევის 2 ძირითადი მიმართულება; თავის მხრივ, ისინი იყოფა ცალკეულ დარგებად: ფიზიკური გეოგრაფია: აერთიანებს: გეომორფოლოგიას, ჰიდროლოგიას, გლაციოლოგიას, ბიოგეოგრაფიას, კლიმატოლოგიას, მეტეოროლოგიას, ნიადაგთმცოდნეობას, ოკეანოლოგიას. საზოგადოებრივი გეოგრაფია: აერთიანებს: ურბანულ გეოგრაფიას, კულტურულ გეოგრაფიას, ეკონომიკურ გეოგრაფის, პოლიტიკურ გეოგრაფის, ისტორიულ გეოგრაფიას, გეომარკეტინგსა და სამედიცინო გეოგრაფიას. გეოგრაფია ფიზიკური გეოგრაფია საზოგადოებრივი გეოგრაფია შეგიძლიათ იხილოთ მედიაფაილები თემაზე „გეოგრაფი“ ვიკისაწყობში. გეოგრაფთა ასოციაცია (ესპანური) Was Geographen wirklich tun (გერმანული)
ვოლტა (მრავალმნიშვნელოვანი)

ვოლტა შეიძლება იყოს: ვოლტა — მდინარე განაში ვოლტა — მსოფლიოს უდიდესი წყალსაცავი დასავლეთ აფრიკაში, განაში ვოლტა — რეგიონი განაში ვოლტა — ლომბარდიელი ფიზიკოსი (1745–1827)
თსუ (მრავალმნიშვნელოვანი)

თსუ შეიძლება იყოს: თბილისის სახელმწიფო უნივერსიტეტი თსუ თბილისი — საფეხბურთო კლუბი ქ. თბილისიდან თსუ (საკალათბურთო კლუბი) — პროფესიონალური საკალათბურთო კლუბი ქ. თბილისიდან
თსსუ (მრავალმნიშვნელოვანი)

თსსუ შეიძლება იყოს: თბილისის სახელმწიფო სამედიცინო უნივერსიტეტი თსსუ (საკალათბურთო კლუბი) — საკალათბურთო კლუბი ქ. თბილისიდან
ბათუმი (მრავალმნიშვნელოვანი)

ბათუმი შეიძლება იყოს: ბათუმი — ქალაქი საქართველოში ბათუმი (საკალათბურთო კლუბი) — საკალათბურთო კლუბი ქალაქ ბათუმიდან ბათუმი (პიესა) — მიხეილ ბულგაკოვის პიესა
ბასკო

ბასკო შეიძლება იყოს: ბასკო (ბატანესი) — მუნიციპალიტეტი ფილიპინებში ბასკო (ილინოისი) — სოფელი ილინოისის შტატში, აშშ ბასკო (საკალათბურთო კლუბი) — ყოფილი საკალათბურთო კლუბი ქ. ბათუმიდან
სტუ (საკალათბურთო კლუბი)

საკალათბურთო კლუბი სტუ — პროფესიონალური საკალათბურთო კლუბი ქალაქ თბილისიდან, საქართველო. ეკუთვნის საქართველოს ტექნიკურ უნივერსიტეტს. სტუ 1992 წლიდან გამოდის საქართველოს ეროვნულ ჩემპიონატში. 2001 წელს იგი პირველად გავიდა ფლეი-ოფების ფინალში, სადაც მოქმედ ჩემპიონ „ბასკოსთან“ დამარცხდა. ამის შემდეგ, სტუ რამდენიმე წლის მანძილზე საქართველოს წალყვანი გუნდების სიას მიეკუთვნებოდა. 2005 წელი ყველაზე წარმატებული გამოდგა კლუბის ისტორიაში. მან პირველად მოიპოვა ეროვნული ჩემპიონობა, და აგრეთვე მოიგო საქართველოს ეროვნული თასი. ამჟამად გუნდი აქცენტს ახალგაზრდა კალათბურთელთა განვითარებაზე აკეთებს. საქართველოს სუპერლიგა გამარჯვებული (1): 2005 ვიცე-ჩემპიონი (1): 2001 საქართველოს თასი გამარჯვებული (1): 2005 (ქართული ენა) გუნდის პროფილი სუპერლიგის ვებგვერდზე დაარქივებული 2013-03-29 საიტზე Wayback Machine. (ინგლისური) გუნდის პროფილი Eurobasket.com-ზე
ფეცანი

ფეცანი (არაბ. فزان, ბერბერული: Fezzan, თურქ. Fizan, ლათ. Phasania) — თანამედროვე ლიბიის სამხრეთი-დასავლეთი რეგიონი. ძირითადად წარმოადგენს უდაბნოს, თუმცა არის მთებიც და დამშრალი მდინარეების ხეობები — უადები. რეგიონის ჩრდილო-აღმოსავლეთ ნაწილში მდებარეობს ვულკანური ველი — ჰარუჯი. რეგიონის სახელი მოდის მისი ლათინური სახელწოდებიდან — Phasania, რაც შეიძლება აღნიშნავდეს „ხოხბების ქვეყანას“. რეგიონის სამხრეთით მოსახლეობა შედგება მომთაბარე ტუარეგებისა და ტუბუებისაგან. ეს მეცხვარე მოსახლეობა თავისუფლად კვეთს ჩადის, ალჟირის და ნიგერის საზღვრებს. ჩრდილოეთით ცხოვრობენ არაბები, ბერბერები, ჩასახლებული ტურეგები და ტუბუები. მიუხედავად იმისა რომ რეგიონი ლიბიის ტერიტორიის 30%-ს მოიცავს მოსახლეობა იქ მცირეა, რომელთაგან უმეტესობა ცხოვრობს რეგიონის დედაქალაქ საბჰაში. აღწერების მიხედვით რეგიონის მოსახლეობა მეოცე საუკუნეში შემდეგ ნაირად იცვლებოდა: ვიკისაწყობში არის გვერდი თემაზე: ფეცანი Map from Google showing a large area of Fezzan and its important cities. Worldstatesmen.org's History and list of rulers of Fezzan. Hostkingdom.net's History and list of rulers of Fezzan. დაარქივებული 2006-08-13 საიტზე Wayback Machine. Lexiorient.com's article on Fezzan. დაარქივებული 2011-06-05 საიტზე Wayback Machine. ↑ Abdel Aziz Tarih Sharaf, “Jughrafia Libia”, Munsha’at al Ma’arif, Alexandria, 2nd ed., 1971, pp.232-233. ↑ 2006 census, based on the sum of population of districts Misrata, Murqub, Tripoli, Jafara, Zawiya, Nuqat al Khams, Jabal al Gharbi, Nalut ↑ Présence africaine. Editions du Seuil, 1975; p. 477.
6 მაისი

6 მაისი — გრიგორიანული კალენდრის 126-ე დღე (ნაკიან წლებში — 127-ე დღე). წლის ბოლომდე დარჩენილია 239 დღე. 1527 : კარლოს V-ის ჯარებმა რომი გაანადგურეს. ზოგიერთი ცნობით ეს თარიღი რენესანსის დასასრულს უკავშირდება. 1682 : საფრანგეთის მეფე ლუი XIV-მ სამეფო კარი ვერსალში გადაიტანა. 1757 : პრაღის ბრძოლა - რუსების არმია ავსტრიელებს ებრძვიან პრაღაში შვიდწლიანი ომის პერიოდში. 1794 : ჰაიტელები ტუსენ ლუვერტიურის ხელმძღვანელობით საფრანგეთის წინააღმდეგ აჯანყდნენ. 1840 : პენი ბლეკის საფოსტო მარკა ძალაში შევიდა დიდი ბრიტანეთისა და ირლანდიის გაერთიანებულ სამეფოში. 1861 : არკანზასი და ტენესი გამოეყვნენ აშშ-ს. 1889 : ეიფელის კოშკის ინაუგურაცია პარიზის უნივერსალურ ექსპოზიციაზე. 1910 : ჯორჯ V გახდა დიდი ბრიტანეთის მეფე, ედუარდ VII-ს გარდაცვალების შემდეგ. 1940 : ჯონ სტაინბეკი პულიცერის პრემიით დაჯილდოვდა რომანისთვის „მრისხანების მტევნები“. 1941 : იოსებ სტალინი დაინიშნა სსრ კავშირის სახალხო კომისართა საბჭოს თავმჯდომარედ. 1945 : მეორე მსოფლიო ომი : პრაღის აღება — აღმოსავლეთის ფრონტის ბოლო მნიშვნელოვანი ბრძოლა დაიწყო. 1994 : ლა-მანშის გვირაბი ოფიციალურად გახსნეს ფრანსუა მიტერანმა და დედოფალმა ელისაბედ II-მ. 2004 : „აჭარული რევოლუციის“ დასარული. ასლან აბაშიძემ დატოვა საქართველოს ტერიტორია და რუსეთის უშიშროების საბჭოს ხელმძღვანელს იგორ ივანოვს მოსკოვში გაჰყვა. ბათუმში ჩავიდნენ მიხეილ სააკაშვილი და ნინო ბურჯანაძე. 2007 : ნიკოლა სარკოზიმ საფრანგეთის საპრეზიდენტო არჩევნებში ხმების 53%-ით სოციალისტი სეგოლენ რუაიალი დაამარცხა. 2011 : გაერთიანებულ სამეფოში, მომავალი საპარლამენტო არჩევნებისთვის საარჩევნო სისტემის შეცვლაზე გამართულ რეფერენდუმზე, ამომრჩევლებმა ალტერნატიულ საარჩევნო სისტემაზე უარი თქვეს. 2012 : ფრანსუა ოლანდი საფრანგეთის პრეზიდენტად აირჩიეს. 2015 : სტიუარტ ბინემმა 2015 წლის სნუკერის მსოფლიო ჩემპიონატში გაიმარჯვა. 2023: გაიმართა გაერთიანებული სამეფოს მეფის, ჩარლზ III-ის კორონაცია. 1397 : სეჯონგ დიდი — კორეის მეფე 1756 : ანდრე მასენა — ფრანგი სახელმწიფო და სამხედრო მოღვაწე 1758 : მაქსიმილიან რობესპიერი — ფრანგი რევოლუციონერი. 1856 : ზიგმუნდ ფროიდი — ავსტრიელი ფსიქიატრი და ფსიქოლოგი. 1861 : რაბინდრანათ თაგორი — ინდოელი მწერალი. 1902 : კონა გიგინეიშვილი — ქართველი ფილოლოგი, ენათმეცნიერი. 1907 : ილია ვეკუა — ქართველი მათემატიკოსი და მექანიკოსი. 1945 : ბესარიონ გუგუშვილი — საქართველოს რესპუბლიკის რიგით მეორე პრემიერ-მინისტრი. 1953 : ტონი ბლერი — დიდი ბრიტანეთის პრემიერ-მინისტრი. 1961 : ჯორჯ კლუნი — ამერიკელი მსახიობი. 1859 : ალექსანდერ ჰუმბოლდტი — გერმანელი ბუნებისმეტყველი და მოგზაური. 1910 : ედვარდ VII — დიდი ბრიტანეთის მეფე. 1959 : რაგნარ ნურკსე — ესტონელი ეკონომისტი. 1992 : მარლენ დიტრიხი — გერმანელი კინომსახიობი, მომღერალი. 1995 : გოლტფრიდ ფონ ჰაბერლერი — ამერიკელი ეკონომისტი. მართლმადიდებელი ეკლესია აღნიშნავს შემდეგი წმინდანების ხსენების დღეს: წმინდა გიორგი — გიორგობა დედოფალი ალექსანდრა და წმინდა ვალერია ანატოლი და პროტოლეონი აგრეთვე: ბულგარეთი — არმიის დღე. საქართველო — პოლიციის დღე. სხვა თვეები
ლიბიის ვულკანების სია

ლიბიის მოქმედი და ჩამქრალი ვულკანები:
კირენაიკა

კირენაიკა (ძვ. ბერძნ. Κυρηναϊκή, ქალაქ კირენას მიხედვით; არაბ. برقة; ბერბერული: Berqa) — ლიბიის აღმოსავლეთი რეგიონის ისტორიული სახელი, რომელსაც თვით-გამოცხადებული ავტონომიის სტატუსი აქვს. ტომთა ყრილობაზე ეროვნულ ფედერაციონალური ფედერაციული ბლოკის პარტიამ კირენეიკა გამოაცხადა ავტონომიურ რეგიონად, თუმცა ადგილობრივი მმართველობის ნაცვლად მთელს რეგიონზე ეროვნული გარდამავალი საბჭოს დე-ფაქტო ხელისუფლება ვრცელდება. რეგიონს ანტიკურ პერიოდში ასევე პენტაპოლისი ეწოდებოდა. რომაულ პერიოდში ის წარმოადგენდა კრეტის და კირენაიკას პროვინციის ნაწილს, მოგვიანებით გაიყო ლიბია პენტაპოლისად და ლიბია სიკად. ისლამურ პერიოდში ტერიტორიას ეწოდებოდა ქალაქ ბარკას შესაბამისად ეწოდებოდა - ბარქა. რეგიონის მოსახლეობის ცვლილება წლების მიხედვით: აჯდაბია ბენღაზი ელ-ბაიდა დარნა ელ-მარჯი ტობრუკი კირენის მეფეები Cyrenaica in Antiquity (Society for Libyan Studies Occasional Papers). Graeme Barker, John Lloyd, Joyce Reynolds ISBN 0-86054-303-X ვიკისაწყობში არის გვერდი თემაზე: კირენაიკა Cyrenaica Archaeological Project. დაარქივებული 2013-01-21 საიტზე Wayback Machine. Inscriptions of Roman Cyrenaica დაარქივებული 2009-12-18 საიტზე Wayback Machine. Lexiorient.com's article on Cyrenaica. დაარქივებული 2006-10-21 საიტზე Wayback Machine. Dynamic map of Cyrenaica on Google Maps. Worldstatesmen.org's History and list of rulers of Tripolitania, Cyrenaica. Hostkingdom.net's History and list of rulers of Cyrenaica. დაარქივებული 2006-08-13 საიტზე Wayback Machine. Zum.de's History of Cyrenaica. ↑ „Eastern Libyan leaders declare semi-autonomy“. CNN. 7 March 2012. ↑ Abdel Aziz Tarih Sharaf, “Jughrafia Libia”, Munsha’at al Ma’arif, Alexandria, 2nd ed., 1971, pp.232-233. ↑ 2006 census, based on the sum of population of districts Misrata, Murqub, Tripoli, Jafara, Zawiya, Nuqat al Khams, Jabal al Gharbi, Nalut ↑ Autonomy bid in Libya prompts fears of nation’s break-up. English.alarabiya.net (2012-03-08). ციტირების თარიღი: 2012-07-21. ↑ Autonomy bid fans break-up fears in Libya. GulfNews.com (2012-03-09). ციტირების თარიღი: 2012-07-21. ↑ MIDEAST - Libyan leader slams Arabs for sedition. Hurriyetdailynews.com (2011-09-13). ციტირების თარიღი: 2012-07-21.
ლიბიის უნივერსიტეტი

ლიბიის უნივერსიტეტი (არაბ. الجامعة الليبية) — უნივერსიტეტი ლიბიაში, ქალაქებს ტრიპოლსა და ბენღაზიში. დაარსდა 1955 წელს. ეკონომიკური სირთულეების მიუხედავად, ლიბიის მთავრობამ 1950-იან წლებში გადაწყვიტა შეექმნა უნივერსიტეტი. ამისათვის, სპეციალურად ეგვიპტეში გამალ აბდელ ნასერთან გაიგზავნა დელეგაცია, თხოვნით, მიეღოთ საჭირო დაფინანსება. მეფის დადგენილების შესაბამისად, 1955 წლის 15 დეკემბერს დაფუძნდა უნივერსიტეტი. 1973 წელს ლიბიის უნივერსიტეტი გაუქმდა და მის ნაცვლად ჩამოყალიბდა 2 ახალი უნივერსიტეტი: ბენღაზის უნივერსიტეტი (ბენღაზი) და ტრიპოლის უნივერსიტეტი (ტრიპოლი). ტრიპოლის უნივერსიტეტი ბენღაზის უნივერსიტეტი შეგიძლიათ იხილოთ მედიაფაილები თემაზე „ლიბიის უნივერსიტეტი“ ვიკისაწყობში. ↑ University of Libya was the formal translation of Al Jame'a Al Libiya to English. However, its more accurate to translate it The Libyan University since Al Libiya is an adjective for Al Jame'a.
სუსა (ლიბია)

სუსა (არაბ. سوسة) — ქალაქი და ზღვისპირა კურორტი ჩრდილო-აღმოსავლეთ ლიბიაში, ელ-ჯებალ-ელ-ახდარის რაიონში. მდებარეობს ელ-ბაიდიდან 30 კმ-ით ჩრდილო-აღმოსავლეთით. გაშენებულია ძველბერძნულ კოლონია აპოლონიის ნანგრევებზე. მოქმედებს აპოლონიის მუზეუმი. ლიბიის ქალაქების სია Satellite map at Maplandia.com Search for Susa, Libya in the MSN Encarta atlas დაარქივებული 2008-04-21 საიტზე Wayback Machine.
ბრაქი

ბრაქი (არაბ. براك‎) — ქალაქი დასავლეთ-ცენტრალურ ლიბიაში, უადი-ეშ-შატის რაიონის ადმინისტრაციული ცენტრი. ქალაქის მოსახლეობა 39 444 ადამიანია (2004); მოქმედებს საბჰის უნივერსიტეტის ტექნიკური კოლეჯი. თანამედროვე განვითარების პირობებში, ქალაქმა ისტორიული ცენტრიდან ჩრდილოეთით გადაინაცვლა. ძველ ნაწილში შემორჩენილია ოსმალთა და იტალიელთა პერიოდის ბაღები და ციხესიმაგრეები. ლიბიის ქალაქების სია ↑ 1.0 1.1 Wolfram Alpha
კონსტანტი

კონსტანტი (ლათ. Flavius Iulius Constans; დ. 323 — გ. 350) — რომის იმპერატორი 337-350 წლებში. კონსტანტინე I დიდისა და ფაუსტას მესამე შვილი. 333 წელს გამოაცხადეს კეისრად. 335 წელს სამართავად გადასცეს იტალია, აფრიკა და ილირია. მას შემდეგ რაც საკუთარმა ძმამ კონსტანტინე II-მ გამოუცხადა ომი და იგი დაიღუპა ბრძოლაში, სამართავად მიიღო მთელი დასავლეთი იმპერია. მომდევნო წლებში ომი გამოუცხადა ფრანკებს, რომლებზედაც გაიმარჯვა კიდეც 342 წელს.
ელ-აბიარი

ელ-აბიარი (არაბ. الأبيار‎) — ქალაქი ლიბიაში, ელ-მარჯის რაიონში, ბენღაზიდან 50 კმ-ით აღმოსავლეთით და მარჯიდან 42 კმ-ით სამხრეთ-დასავლეთით. 2010 წლის მონაცემებით, მოსახლეობა 32 563 ადამიანს შეადგენს. 2007 წლამდე იყო ჰიზამ-ელ-ახდარის რაიონის ადმინისტრაციული ცენტრი. ლიბიის ქალაქების სია Pictures of Abyar[მკვდარი ბმული], in Arabic "Abyar, Libya", Falling Rain Genomics, Inc. Satellite map at Maplandia.com ↑ Wolfram Alpha ↑ 2.0 2.1 "Libya: largest cities and towns and statistics of their population" World Gazetteer ↑ شعبيات الجماهيرية العظمى – Sha'biyat of Great Jamahiriya დაარქივებული 2009-02-07 საიტზე Wayback Machine. , accessed 25 May 2009, in Arabic